ΑΠΟΦΑΣΕΙΣ
Αριθμ. απόφ. 114/19-03-2024
Τροποποίηση του Κανονισμού Διδακτορικών
Σπουδών του Τμήματος Ισπανικής Γλώσσας και
Φιλολογίας του Εθνικού και Καποδιστριακού Πανεπιστημίου Αθηνών.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/22 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
τα άρθρα 90 έως και 97,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. τις διατάξεις του ν. 5029/2023 «Ζούμε αρμονικά
μαζί-σπάμε τη σιωπή»: Ρυθμίσεις για την πρόβλεψη και
αντιμετώπιση της βίας και του εκφοβισμού στα σχολεία
και άλλες διατάξεις (Α’ 55),
4. την υπ’ αρ. 1569/22-03-2023 κοινή απόφαση των
Υπουργών Οικονομικών, Ανάπτυξης και Επενδύσεων και
Παιδείας, Θρησκευμάτων και Αθλητισμού «Καθορισμός
ειδικών ζητημάτων που αφορούν στην εκπόνηση Βιομηχανικών Διδακτορικών και τη χρηματοδότησή τους από
πόρους του Ταμείου Ανάκαμψης και Ανθεκτικότητας»
(Β’ 1827),
5. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83),
6. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
7. τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189), και ιδίως τα άρθρα  14 και 15,
8. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
9. την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με θέμα την έγκριση Κανονισμού
Μεταπτυχιακών και Διδακτορικών Σπουδών ΕΚΠΑ,
10. την υπ’ αρ. 588/17.1.2018 (Β’ 328) απόφαση της
Συγκλήτου του Εθνικού και Καποδιστριακού Πανεπιστημίου Αθηνών (ΕΚΠΑ) με την οποία εγκρίθηκε ο κανονι-
σμός διδακτορικών σπουδών του Τμήματος Ισπανικής
Γλώσσας και Φιλολογίας του ΕΚΠΑ,
11. το απόσπασμα πρακτικού της Συνέλευσης του
Τμήματος Ισπανικής Γλώσσας και Φιλολογίας του ΕΚΠΑ
(2η συνεδρίαση 29-09-2023),
12. την απόφαση της Συγκλήτου του ΕΚΠΑ (10η συνεδρίαση 28-02-2024),
13. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Ισπανικής Γλώσσας και Φιλολογίας του Εθνικού και Καποδιστριακού Πανεπιστημίου
Αθηνών ως ακολούθως:
ΑΡΘΡΟ 1
ΟΡΓΑΝΩΣΗ ΔΙΔΑΚΤΟΡΙΚΩΝ ΣΠΟΥΔΩΝ
1.1 Οι διδακτορικές σπουδές, που αποτελούν τον τρίτο
κύκλο σπουδών, οργανώνονται από το Τμήμα Ισπανικής
Γλώσσας και Φιλολογίας του Εθνικού και Καποδιστριακού Πανεπιστημίου Αθηνών, βάσει της ισχύουσας νομο-
θεσίας, του Κανονισμού Μεταπτυχιακών και Διδακτορικών Σπουδών του ΕΚΠΑ και του παρόντος Κανονισμού.
Περιλαμβάνουν την υποχρεωτική εκπόνηση διδακτορικής διατριβής σε αντικείμενο που σχετίζεται με την
επιστημονική περιοχή του Τμήματος.
1.2 Το πρόγραμμα σπουδών γ’ κύκλου του Τμήματος
Ισπανικής Γλώσσας και Φιλολογίας αποσκοπεί στην προαγωγή της πρωτότυπης επιστημονικής έρευνας και στην
ουσιαστική συνεισφορά στην εξέλιξη της γνώσης σε
αντικείμενα, θεματικές ενότητες και επιστημονικούς κλάδους των Λατινοαμερικανικών και Ισπανικών σπουδών,
της μετάφρασης, της γλωσσολογίας και των εφαρμογών
της. Το Πρόγραμμα Διδακτορικών Σπουδών του Τμήματος οδηγεί στην απόκτηση Διδακτορικού Διπλώματος
(Δ.Δ.) το οποίο πιστοποιεί την εκπόνηση πρωτότυπης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2006
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
επιστημονικής έρευνας και την ουσιαστική συνεισφορά
του/της κατόχου του στην εξέλιξη της γνώσης στους
κλάδους των Λατινοαμερικανικών και Ισπανικών σπουδών, της μετάφρασης, καθώς και της γλωσσολογίας και
των εφαρμογών της στη διδασκαλία της Ισπανικής ως
ξένης γλώσσας.
ΚΑΤΕΥΘΥΝΣΕΙΣ ΔΙΔΑΚΤΟΡΙΚΩΝ ΣΠΟΥΔΩΝ
Ο γενικός σκοπός των Διδακτορικών Σπουδών του
Τμήματος Ισπανικής Γλώσσας και Φιλολογίας που οδηγούν στην απόκτηση Δ.Δ. είναι κοινός, αλλά διαφέρουν
οι επιμέρους στόχοι της κάθε κατεύθυνσης.
Α. Κατεύθυνση Λατινοαμερικανικών και Ισπανικών
Σπουδών
Οι Διδακτορικές Σπουδές της Κατεύθυνσης Λατινοαμερικανικών και Ισπανικών Σπουδών προϋποθέτουν
γνώσεις ανάλογες με τις προσφερόμενες από την αντίστοιχη κατεύθυνση του Π.Μ.Σ. του Τμήματος Ισπανικής
Γλώσσας και Φιλολογίας και προσφέρουν τη δυνατότητα
για περαιτέρω μελέτη και έρευνα στις Λατινοαμερικανικές και Ισπανικές Σπουδές με έμφαση σε θέματα σχετικά
με την ιστορία, την οικονομία, την πολιτική, την κοινωνία, τη φιλοσοφική σκέψη, τη λογοτεχνία, την τέχνη και
γενικότερα τον πολιτισμό της Λατινικής Αμερικής και
της Ισπανίας, σε συνδυασμό με τις παραδοσιακές και
σύγχρονες τάσεις.
Β. Κατεύθυνση Μετάφρασης και Γλωσσολογίας
Οι διδακτορικές σπουδές της κατεύθυνσης Μετάφρασης και Γλωσσολογίας προϋποθέτουν γνώσεις ανάλογες
με τις προσφερόμενες από την αντίστοιχη κατεύθυνση
του ΠΜΣ του Τμήματος Ισπανικής Γλώσσας και Φιλολογίας και προσφέρουν τη δυνατότητα για περαιτέρω μελέτη
και έρευνα σε θέματα μετάφρασης, γλωσσολογίας και
στην εφαρμοσμένη γλωσσολογία στη διδασκαλία της
Ισπανικής ως Ξένης Γλώσσας.
1.3 Προγράμματα σπουδών τρίτου κύκλου για την
εκπόνηση διδακτορικής διατριβής με συνεπίβλεψη
διοργανώνονται από το Τμήμα Ισπανικής Γλώσσας και
Φιλολογίας σε συνεργασία με ένα (1) ή περισσότερα Τμήματα του ιδίου ή άλλου Α.Ε.Ι. της ημεδαπής, την Ακαδη-
μία Αθηνών, με ερευνητικούς και τεχνολογικούς φορείς
του άρθρου 13Α του ν. 4310/2014 (Α’ 258), Ερευνητικά
Πανεπιστημιακά Ινστιτούτα, το Ίδρυμα Ιατροβιολογικών
Ερευνών της Ακαδημίας Αθηνών, με Ανώτατα Στρατιωτικά Εκπαιδευτικά Ιδρύματα, Ανώτατες Εκκλησιαστικές
Ακαδημίες, καθώς και με Ιδρύματα της αλλοδαπής. Δεν
επιτρέπεται η σύμπραξη με εκπαιδευτικούς φορείς μη
τυπικής μεταλυκειακής εκπαίδευσης του ν. 3696/2008
(Α’ 177).
Μεταξύ των συνεργαζόμενων φορέων καταρτίζεται
Ειδικό Πρωτόκολλο Συνεργασίας (Ε.Π.Σ), το οποίο εγκρίνεται από τις Συγκλήτους των πανεπιστημίων και τα αρ-
μόδια όργανα διοίκησης των άλλων φορέων.
1.4 Διδακτορικά του άρθρου 96 του ν. 4957/2022 («Βιομηχανικά διδακτορικά»): Υποψήφιοι που πληρούν τις
προϋποθέσεις εγγραφής σε προγράμματα διδακτορικών
σπουδών, δύνανται να υποβάλουν αίτηση για την εκπόνηση διδακτορικής διατριβής σε συνεργασία με επι-
χείρηση ή βιομηχανία, που εδρεύει ή παράρτημά της
λειτουργεί στην ημεδαπή, η οποία αφορά στη διεξαγωγή
βιομηχανικής ή εφαρμοσμένης έρευνας με σκοπό την
εξαγωγή ερευνητικών αποτελεσμάτων για την παραγωγή καινοτόμων προϊόντων ή υπηρεσιών.
Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
Με πρωτόκολλο συνεργασίας μεταξύ του Ιδρύματος,
της συνεργαζόμενης επιχείρησης ή βιομηχανίας και του
υποψήφιου διδάκτορα, το οποίο εγκρίνεται από τη Σύγκλητο του Ιδρύματος, κατόπιν εισήγησης του Τμήματος
Ισπανικής Γλώσσας και Φιλολογίας, καθορίζονται οι ειδικότεροι όροι συνεργασίας για την εκπόνηση διδακτορι-
κής διατριβής στην επιχείρηση ή τη βιομηχανία και την
εξαγωγή των ερευνητικών αποτελεσμάτων, τη χρήση
υποδομών του εξοπλισμού του Ιδρύματος, αν η έρευνα
διεξάγεται εντός του πανεπιστημίου, τις υποχρεώσεις
και τα δικαιώματα κάθε συμβαλλόμενου μέρους, συμπεριλαμβανομένου του καθορισμού των δικαιωμάτων
πνευματικής ιδιοκτησίας επί του έργου που διεξάγεται
κατά τη διάρκεια εκπόνησης της διδακτορικής διατριβής.
ΑΡΘΡΟ 2
ΟΡΓΑΝΑ
2.1 Αρμόδια όργανα για την ίδρυση και τη λειτουργία
των Διδακτορικών Σπουδών είναι η Σύγκλητος και η Συνέλευση του Τμήματος.
2.2 Η Γραμματεία του Τμήματος υποστηρίζει γραμματειακά και διοικητικά τις διδακτορικές σπουδές (προκή-
ρυξη, εγγραφές, τήρηση αρχείου κ.ά.).
ΑΡΘΡΟ 3
ΥΠΟΒΟΛΗ ΑΙΤΗΣΕΩΝ ΥΠΟΨΗΦΙΩΝ
ΔΙΔΑΚΤΟΡΩΝ
3.1 Οι ενδιαφερόμενοι για εκπόνηση διδακτορικής
διατριβής μπορούν να υποβάλουν αίτηση στη Γραμματεία του Τμήματος Ισπανικής Γλώσσας και Φιλολογίας το
πρώτο δεκαπενθήμερο του Σεπτεμβρίου.
3.2 Απαιτούμενα δικαιολογητικά
1. Αίτηση εκπόνησης διδακτορικής διατριβής που περιλαμβάνει κατ’ ελάχιστον τα εξής στοιχεία:
α) Προτεινόμενο τίτλο της διδακτορικής διατριβής,
β) προτεινόμενη γλώσσα συγγραφής, γ) προτεινόμενο
επιβλέποντα της διδακτορικής διατριβής, του οποίου
το γνωστικό αντικείμενο ή το επιστημονικό έργο είναι
συναφές με αυτό της προς εκπόνηση διδακτορικής διατριβής.
2. Αναλυτικό Βιογραφικό Σημείωμα.
3. Υπόμνημα-Προσχέδιο διδακτορικής διατριβής,
όπου αναφέρεται ο λόγος επιλογής του θέματος, ο στόχος και η πρωτοτυπία της έρευνας, η βασική ερευνητική
υπόθεση ή τα ερευνητικά ερωτήματα, η μεθοδολογία
της έρευνας και η βασική βιβλιογραφία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
4. Αντίγραφο Πτυχίου και Διπλώματος Μεταπτυχιακών
Σπουδών.
5. Αναγνώριση του Πτυχίου και του Διπλώματος Μεταπτυχιακών Σπουδών από τον Δ.Ο.Α.Τ.Α.Π. (για πτυχι-
ούχους ΑΕΙ του εξωτερικού). Εάν δεν υπάρχει, εφαρμόζεται η ισχύουσα νομοθεσία που προβλέπεται για την
αναγνώριση τίτλου σπουδών α’ κύκλου.
6. Αντίγραφα τυχόν άλλων μεταπτυχιακών τίτλων
σπουδών σε συναφή γνωστικά αντικείμενα.
7. Αντίγραφο της μεταπτυχιακής διπλωματικής εργασίας (αν υπάρχει).
8. Πιστοποιητικό αναλυτικής βαθμολογίας προπτυχιακών και μεταπτυχιακών μαθημάτων.
9. Δύο συστατικές επιστολές, η μία εκ των οποίων από
τον προτεινόμενο επιβλέποντα.
10. Πιστοποίηση της γνώσης της ισπανικής (τουλάχιστον επιπέδου Γ1) για τους/τις υποψήφιους/ες που
δεν κατέχουν προπτυχιακό ή μεταπτυχιακό τίτλο σπουδών από Πανεπιστήμια της ημεδαπής ή της αλλοδαπής
αντίστοιχους από τους προσφερόμενους από το Τμήμα
Ισπανικής Γλώσσας και Φιλολογίας.
11. Πιστοποίηση γνώσης της Αγγλικής γλώσσας (τουλάχιστον επιπέδου Β2) ή άλλων διεθνών ξένων γλωσσών,
εφόσον υπάρχουν.
12. Πιστοποίηση ελληνομάθειας (τουλάχιστον επιπέδου Γ1) για τους αλλοδαπούς/ες υποψήφιους/ες διδά-
κτορες της Κατεύθυνσης Μετάφρασης και Γλωσσολογίας
σε θέματα μετάφρασης.
13. Αποδεικτικά συναφούς επιστημονικής δραστηριότητας.
14. Δημοσιεύσεις (αν υπάρχουν).
15. Φωτοτυπία αστυνομικού δελτίου ταυτότητας ή
διαβατηρίου.
ΑΡΘΡΟ 4
ΕΠΙΛΟΓΗ ΥΠΟΨΗΦΙΩΝ ΔΙΔΑΚΤΟΡΩΝ
4.1 Δικαίωμα υποβολής αίτησης για την εγγραφή στο
πρόγραμμα διδακτορικών σπουδών του Τμήματος Ισπανικής Γλώσσας και Φιλολογίας έχει όποιος είναι κάτοχος
μεταπτυχιακού διπλώματος συναφούς γνωστικού αντικειμένου που έχει χορηγηθεί από Ανώτατο Εκπαιδευτικό
Ίδρυμα (Α.Ε.Ι.) της ημεδαπής ή αλλοδαπής ή απόφοιτος
προπτυχιακού προγράμματος σπουδών Α.Ε.Ι. της ημεδαπής ή αλλοδαπής, η επιτυχής ολοκλήρωση του οποίου
οδηγεί στη χορήγηση ενιαίου και αδιάσπαστου τίτλου
σπουδών σύμφωνα με την κείμενη νομοθεσία.
4.2 Η διαδικασία επιλογής υποψηφίων διδακτόρων
ορίζεται ως ακολούθως:
Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις κατηγοριοποιεί με
βάση τη συνάφεια του ερευνητικού αντικειμένου, και
ορίζει μία τριμελή επιτροπή ανά κατηγορία αιτήσεων.
Κάθε τριμελής επιτροπή, που αποτελείται από μέλη
Δ.Ε.Π. του Τμήματος, εξετάζει τις αντίστοιχες αιτήσεις και
τα συνυποβαλλόμενα έγγραφα και καλεί τους υποψηφίους σε συνέντευξη. Κατόπιν υποβάλλει στη Συνέλευση
του Τμήματος αναλυτικό υπόμνημα στο οποίο αναγράφονται οι λόγοι για τους οποίους κάθε υποψήφιος πρέπει
ή δεν πρέπει να γίνει δεκτός, καθώς και ο προτεινόμενος επιβλέπων, εφόσον αυτός δεν έχει προταθεί από τον
υποψήφιο. Η Συνέλευση του Τμήματος, αφού λάβει τη
γνώμη του προτεινόμενου από την επιτροπή επιβλέποντος, τη συνεκτιμά με το υπόμνημα της επιτροπής
και εγκρίνει ή απορρίπτει αιτιολογημένα την αίτηση του
υποψηφίου.
Στην εγκριτική απόφαση ορίζεται και η γλώσσα συγγραφής της διδακτορικής διατριβής.
ΑΡΘΡΟ 5
ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
5.1 Ορισμός Επιτροπών
Με απόφαση της Συνέλευσης του Τμήματος Ισπανικής Γλώσσας και Φιλολογίας ορίζεται η τριμελής συμ-
βουλευτική επιτροπή, μεταξύ των οποίων ορίζεται και
ο επιβλέπων. Στη συμβουλευτική επιτροπή δύνανται να
συμμετέχουν ως μέλη:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
2. Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
Μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει τον
έναν (1). Η τριμελής συμβουλευτική επιτροπή είναι αρμόδια για την υποστήριξη του υποψήφιου διδάκτορα κατά
τη διαδικασία εκπόνησης και συγγραφής της διδακτορικής διατριβής και την παρακολούθηση της προόδου της.
Ο επιβλέπων και τα μέλη της συμβουλευτικής επιτροπής
δεν δικαιούνται αμοιβής ή άλλης αποζημίωσης για την
υποστήριξη της εκπόνησης της διδακτορικής διατριβής.
5.2 Αντικατάσταση μελών Τριμελούς Συμβουλευτικής
Επιτροπής
Αν κάποιο από τα μέλη της τριμελούς συμβουλευτικής
επιτροπής, συμπεριλαμβανομένου του επιβλέποντος,
εκλείψει ή αδυνατεί να εκπληρώσει τα καθήκοντά του,
έπειτα από αίτημα του ίδιου ή του υποψήφιου διδάκτορα, με απόφαση της Συνέλευσης του Τμήματος δύναται
να ορίζεται αντικαταστάτης του έως την ολοκλήρωση
της εκπόνησης της διδακτορικής διατριβής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
5.3 Μετακίνηση/συνταξιοδότηση Επιβλέποντος/ουσας
Αν ο επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του ιδίου ή
άλλου Ανώτατου Εκπαιδευτικού Ιδρύματος (Α.Ε.Ι.) ή αφυπηρετήσει, δύναται να συνεχίσει να κατέχει την ιδιότητα
του επιβλέποντος της διδακτορικής διατριβής, εφόσον
συναινεί, και ο τίτλος απονέμεται από το Α.Ε.Ι., στο οποίο
ανήκει το Τμήμα που ξεκίνησε η εκπόνηση της διατριβής.
5.4 Ο μέγιστος αριθμός διδακτορικών διατριβών που
δύναται να επιβλέπει το ίδιο μέλος ΔΕΠ ορίζεται σε πέντε (5).
ΑΡΘΡΟ 6
ΧΡΟΝΙΚΗ ΔΙΑΡΚΕΙΑ ΕΚΠΟΝΗΣΗΣ
ΔΙΔΑΚΤΟΡΙΚΗΣ ΔΙΑΤΡΙΒΗΣ
6.1 Η χρονική διάρκεια για την απόκτηση διδακτορικού διπλώματος δεν δύναται να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
6.2 Ως ανώτατη χρονική διάρκεια ολοκλήρωσης της
διδακτορικής διατριβής ορίζονται τα έξι (6) ημερολογιακά έτη.
6.3 Με απόφαση της Συνέλευσης του Τμήματος δύναται να παρατείνεται η ανώτατη χρονική διάρκεια εκπό-
νησης διδακτορικής διατριβής, κατόπιν αιτήματος του
υποψήφιου διδάκτορα και σύμφωνης γνώμης της τριμελούς συμβουλευτικής επιτροπής για σπουδαίο λόγο. Η
ανώτατη χρονική διάρκεια της παράτασης ορίζεται στα
δύο (2) ημερολογιακά έτη.
6.4 Ο/Η υποψήφιος/α διδάκτορας μπορεί, εφόσον δεν
έχει υπερβεί την ανώτατη χρονική διάρκεια σπουδών, να
ζητήσει, με επαρκώς αιτιολογημένη αίτησή του/της, αναστολή σπουδών μέχρι έως και δύο (2) έτη συνολικά. Ο
χρόνος της αναστολής φοίτησης δεν προσμετράται στη
μέγιστη διάρκεια εκπόνησης διδακτορικής διατριβής.
ΑΡΘΡΟ 7
ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ
ΥΠΟΨΗΦΙΩΝ ΔΙΔΑΚΤΟΡΩΝ
7.1 Οι διδακτορικές σπουδές προσφέρονται δωρεάν.
7.2 Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών και
κάθε άλλο δικαίωμα που ορίζεται από τον παρόντα κανονισμό διδακτορικών σπουδών.
7.3 Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα του ΕΚΠΑ.
7.4 Υποτροφίες
Το ΕΚΠΑ δύναται να παρέχει υποτροφίες σε υποψήφιους διδάκτορες με κριτήρια αριστείας και σκοπό την
επιβράβευσή τους, όπως επίσης και ανταποδοτικές υποτροφίες για παροχή έργου ή για συμμετοχή σε ερευνη-
τικά και αναπτυξιακά έργα.
Οι υποτροφίες μπορούν να καλύπτονται είτε από
τα αποθεματικά του Ειδικού Λογαριασμού Κονδυλίων
Έρευνας είτε από πόρους αυτοχρηματοδοτούμενων
προγραμμάτων του ΕΚΠΑ, είτε από χρηματοδοτήσεις
ερευνητικών ή/και αναπτυξιακών προγραμμάτων, είτε
από χορηγίες, είτε από δωρεές νομικών και φυσικών
προσώπων, είτε από πόρους του Τμήματος.
Οι υποψήφιοι:
- Πρέπει να έχουν ολοκληρώσει το 1ο ή το 2ο ή το 3ο
έτος διδακτορικών σπουδών,
- δεν πρέπει να κατέχουν έμμισθη θέση στον δημόσιο
ή στον ιδιωτικό τομέα ούτε και να λαμβάνουν υποτροφία από οποιοδήποτε άλλο φορέα για το συγκεκριμένο
χρονικό διάστημα.
Έπειτα από πρόσκληση, οι υποψήφιοι διδάκτορες, που
πληρούν τους όρους και τις προϋποθέσεις, υποβάλλουν
αίτηση με τα απαραίτητα δικαιολογητικά για χορήγηση
υποτροφίας.
Ανάλογα με την πηγή χρηματοδότησης των υποτροφιών ορίζονται τα όργανα που είναι αρμόδια για τη διαδι-
κασία επιλογής των υποτρόφων (π.χ. Επιτροπή Ερευνών,
Συνέλευση Τμήματος κ.λπ.).
7.4.1 Υποτροφίες αριστείας
Προβλέπονται υποτροφίες με σκοπό την επιβράβευση
υποψήφιων διδακτόρων με εξαιρετική επίδοση στην
έρευνά τους. Ο ανώτατος αριθμός υποτροφιών ορίζεται
από τα αρμόδια όργανα ανάλογα με την πηγή χρηματοδότησης (ΕΛΚΕ, Συνέλευση Τμήματος, κ.λπ.).
Κριτήρια επιλογής για υποτροφίες αριστείας
- Έκθεση προόδου/εισήγηση από την τριμελή συμβουλευτική επιτροπή
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματος
- Ατομική ή οικογενειακή οικονομική κατάσταση
7.4.2 Ανταποδοτικές υποτροφίες
Για τους υποψήφιους διδάκτορες προβλέπονται
ανταποδοτικές υποτροφίες για την παροχή ερευνητικού, επιστημονικού, διοικητικού, τεχνικού και λοιπού
υποστηρικτικού έργου των δραστηριοτήτων του Τμήματος Ισπανικής Γλώσσας και Φιλολογίας. Το κόστος των
υποτροφιών δύναται να βαρύνει τον προϋπολογισμό
έργων/προγραμμάτων τα οποία χρηματοδοτούνται από
ιδιωτικούς, διεθνείς και ίδιους πόρους του άρθρου 230
του ν. 4957/2022, καθώς και συγχρηματοδοτούμενων
έργων του Εταιρικού Συμφώνου για το Πλαίσιο Ανάπτυξης (ΕΣΠΑ).
Υποχρεώσεις υποτρόφου
Ο/Η υπότροφος οφείλει:
- Να προσφέρει εργασία από σαράντα (40) έως ογδόντα (80) ώρες μηνιαίως στο Τμήμα, εφόσον του ζητηθεί,
- να τηρεί τα οριζόμενα από το Τμήμα σχετικά με την
παρουσία του/της,
- να τηρεί τις προθεσμίες για την κατάθεση όλων των
δικαιολογητικών απόδοσης της υποτροφίας.
Σε περίπτωση που διαπιστωθεί συμπεριφορά ασυμβίβαστη με την ιδιότητα του/της υποτρόφου, τα αρμόδια
όργανα διακόπτουν άμεσα την υποτροφία.
Διαδικασία χορήγησης
Η υποτροφία καταβάλλεται μηνιαίως στο/στη δικαιούχο, έπειτα από γραπτή βεβαίωση, στην οποία αναγρά-
φεται ο ακριβής αριθμός ωρών παρουσίας.
Η βεβαίωση υπογράφεται από τον/την Πρόεδρο του
Τμήματος και σφραγίζεται από τη Γραμματεία του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
Κριτήρια επιλογής για ανταποδοτικές υποτροφίες
- Έκθεση προόδου/εισήγηση από την τριμελή συμβουλευτική επιτροπή
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματός τους
- Ατομική ή οικογενειακή οικονομική κατάσταση
- Κοινωνικά κριτήρια (όπως ορφανοί, πολύτεκνοι, τρίτεκνοι, σοβαροί λόγοι υγείας, ΑΜΕΑ, μονογονεϊκή οικο-
γένεια, αδέλφια φοιτητές σε άλλη πόλη κ.ά.).
Το ανώτατο ύψος των ανταποδοτικών υποτροφιών
ανέρχεται στα 650€ για 80 ώρες.
7.5 Στους υποψήφιους διδάκτορες, με απόφαση της
Συνέλευσης του Τμήματος, δύναται να ανατεθεί επικουρικό διδακτικό έργο με ωριαία αντιμισθία σε προγράμ-
ματα σπουδών πρώτου και δεύτερου κύκλου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
Το ανώτατο όριο ωριαίας αντιμισθίας, το οποίο βαρύνει αποκλειστικά ιδιωτικούς, ιδίους και διεθνείς πόρους
του Ιδρύματος, είναι 8,12 €/ώρα.
7.6 Επιπλέον οι Υ.Δ., σύμφωνα με την ισχύουσα νομοθεσία:
- Έχουν τη δυνατότητα διεξαγωγής μέρους της έρευνάς τους σε άλλο ίδρυμα, ινστιτούτο ή ερευνητικό κέ-
ντρο της ημεδαπής ή της αλλοδαπής, με απόφαση της
Συνέλευσης του Τμήματος.
- Ενθαρρύνονται να συμμετέχουν σε συνέδρια, ημερίδες κ.ά. τόσο στην ημεδαπή όσο και στην αλλοδαπή.
7.7 Οι υποψήφιοι διδάκτορες έχουν τις ακόλουθες
υποχρεώσεις:
- Να ανανεώνουν την εγγραφή τους ανά ακαδημαϊκό
έτος.
- Να υποβάλλουν εγγράφως αναλυτικό υπόμνημα
προόδου της διατριβής τους σε ετήσια βάση προς την
τριμελή συμβουλευτική επιτροπή και παρουσιάζουν
προφορικά την πρόοδο αυτής.
- Να συνεργάζονται με τον επιβλέποντα και τα μέλη
της συμβουλευτικής επιτροπής για την υποστήριξη της
εκπόνησης της διατριβής τους.
- Να παρέχουν επικουρικό διδακτικό έργο σύμφωνα
με τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης του
επιβλέποντος.
- Πριν από την υποστήριξη της διδακτορικής τους διατριβής, να υποβάλουν στη Γραμματεία του Τμήματος,
σε αρχείο Word, εργασίες τους που έχουν δημοσιευθεί
σε επιστημονικά περιοδικά (ελληνικά και διεθνή), πρακτικά συνεδρίων, βιβλιογραφικές βάσεις δεδομένων και
πλατφόρμες (Αcademia, Google Scholar, Scopus, κ.λπ.).
Η δημοσίευση πρέπει να έχει πραγματοποιηθεί κατά τη
διάρκεια της εκπόνησης της διατριβής, δηλαδή από την
εγγραφή του υποψήφιου διδάκτορα έως και την 31η/12
του έτους ολοκλήρωσης της διατριβής του.
ΑΡΘΡΟ 8
ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
8.1 Αλλαγή τίτλου/θέματος διδακτορικής διατριβής
Ο τίτλος της διδακτορικής διατριβής δύναται να τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του/της υποψήφιου διδάκτορα και
απόφαση της Συνέλευσης του Τμήματος. Η αίτηση τροποποίησης μπορεί να υποβληθεί μέχρι την κατάθεση
της εισηγητικής έκθεσης της τριμελούς συμβουλευτικής
επιτροπής.
Όταν το θέμα της διδακτορικής διατριβής αλλάζει
πλήρως, ο/η υποψήφιος/α διδάκτορας έχει το δικαίωμα να καταθέσει εκ νέου αίτηση και προσχέδιο. Στη
συνέχεια ακολουθούνται οι διαδικασίες επιλογής και
επίβλεψης που προβλέπονται στον Κανονισμό του
Τμήματος, χωρίς να προσμετράται ο χρόνος που έχει
ήδη παρέλθει.
8.2 Γλώσσα συγγραφής Διδακτορικής Διατριβής
Η διδακτορική διατριβή συντάσσεται σε γλώσσα που
αποφασίζει η Συνέλευση του Τμήματος, η οποία λαμβάνει υπόψη τη γλώσσα συγγραφής που έχει προτείνει
ο/η υποψήφιος/α διδάκτορας στην αίτησή του/της. Σε
περίπτωση που η γλώσσα της διατριβής είναι διάφορη
της ελληνικής, πρέπει να υποβάλλεται εκτενής περίληψη
στην ελληνική γλώσσα.
8.3 Οδηγίες συγγραφής διδακτορικής διατριβής
Η συγγραφή της διδακτορικής διατριβής γίνεται
σύμφωνα με τις οδηγίες του MLA (Modern Languages
Association).
Στο εξώφυλλο αναγράφονται η ακριβής επωνυμία του
Πανεπιστημίου, η Σχολή, το Τμήμα, ο τίτλος της διατριβής, το ονοματεπώνυμο του/της υποψηφίου διδάκτορα
και το έτος υποβολής της.
Στο εσώφυλλο κάθε κατατιθέμενης και εγκρινόμενης
διδακτορικής διατριβής, μνημονεύεται, σε εμφανές σημείο, η σύνθεση της τριμελούς συμβουλευτικής επιτρο-
πής, καθώς και της επταμελούς εξεταστικής επιτροπής
της διδακτορικής διατριβής.
Η διδακτορική διατριβή περιλαμβάνει:
ΕΥΧΑΡΙΣΤΙΕΣ (προαιρετικά)
ΠΕΡΙΛΗΨΗ (ΑBSTRACT), 200-300 λέξεων, στην Ισπανική, Αγγλική και Ελληνική
ΠΕΡΙΕΧΟΜΕΝΑ
ΕΙΣΑΓΩΓΗ
ΚΥΡΙΟ ΜΕΡΟΣ
ΣΥΜΠΕΡΑΣΜΑΤΑ ΒΙΒΛΙΟΓΡΑΦΙΑ
ΠΑΡΑΡΤΗΜΑΤΑ (αν χρειάζεται)
ΕΥΡΕΤΗΡΙΟ ΟΝΟΜΑΤΩΝ (αν χρειάζεται)
Χρησιμοποιείται γραμματοσειρά Times New Roman
ή Arial, μέγεθος χαρακτήρων 12 για το κυρίως κείμενο,
10 για τις υποσημειώσεις, διπλό διάστιχο για το κυρίως
κείμενο, μονό για τα παραθέματα και για τις υποσημειώσεις, περιθώρια: 2,54 επάνω και κάτω, 3,17 αριστερά
και δεξιά (αυτόματο).
Ολόκληρη η διατριβή πρέπει να έχει συνεχόμενη και
ενιαία αρίθμηση, συμπεριλαμβανομένων των περιεχομένων, του προλόγου και των παραρτημάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
ΑΡΘΡΟ 9
ΚΡΙΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
9.1 Μετά από την ολοκλήρωση της συγγραφής της
διδακτορικής διατριβής και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτημα δημόσιας υποστήριξης αυτής
στην Τριμελή Συμβουλευτική Επιτροπή σύμφωνα με όσα
ορίζονται στον παρόντα κανονισμό. Αν η Τριμελής Συμβουλευτική Επιτροπή αποδεχτεί την αίτηση του υποψη-
φίου, συντάσσει αναλυτική εισηγητική έκθεση και την
υποβάλλει στη Γραμματεία του Τμήματος.
Αν η Τριμελής Συμβουλευτική Επιτροπή κρίνει ότι η
διδακτορική διατριβή του υποψηφίου χρήζει περαιτέρω
επεξεργασίας ή διορθώσεων, απορρίπτει την αίτηση του
υποψηφίου. Σε αυτή την περίπτωση ο υποψήφιος υποχρεούται να προβεί στις υποδεικνυόμενες διορθώσεις
και να την υποβάλει εκ νέου στην Τριμελή Συμβουλευτική Επιτροπή εντός έξι μηνών.
Μετά την έγγραφη θετική εισήγηση της τριμελούς
συμβουλευτικής επιτροπής προς τη Συνέλευση του Τμήματος, η Συνέλευση ορίζει, με απόφασή της, επταμελή
εξεταστική επιτροπή για την κρίση και την αξιολόγηση
της διδακτορικής διατριβής. Ως μέλη της επταμελούς
εξεταστικής επιτροπής ορίζονται υποχρεωτικά τα μέλη
της τριμελούς συμβουλευτικής επιτροπής και τέσσερα
(4) ακόμη μέλη, τα οποία ανήκουν στις κατηγορίες των
περ. α) έως στ) της παρ. 1 του άρθρου 5 του παρόντος
Κανονισμού και έχουν το ίδιο ή συναφές γνωστικό αντικείμενο με την υπό κρίση διδακτορική διατριβή. Κατ’
ελάχιστον τέσσερα (4) από τα επτά (7) μέλη της εξεταστικής επιτροπής είναι μέλη Διδακτικού Ερευνητικού
Προσωπικού που ανήκουν στο Ανώτατο Εκπαιδευτικό
Ίδρυμα (Α.Ε.Ι.) στο οποίο εκπονείται η διδακτορική διατριβή.
Μετά τον ορισμό της Επταμελούς Εξεταστικής Επιτροπής, οι υποψήφιοι διδάκτορες οφείλουν να καταθέσουν
την διδακτορική διατριβή στα μέλη της.
Η ημερομηνία υποστήριξης της διδακτορικής διατριβής ορίζεται εντός δύο μηνών μετά τον ορισμό της
Επταμελούς Εξεταστικής Επιτροπής και κοινοποιείται
στην πανεπιστημιακή κοινότητα.
Η διδακτορική διατριβή υποστηρίζεται δημόσια από
τον υποψήφιο διδάκτορα ενώπιον της επταμελούς εξεταστικής επιτροπής, η οποία υποβάλλει ερωτήσεις προς
τον υποψήφιο. Η συνεδρίαση για τη δημόσια υποστήριξη της διατριβής δύναται να πραγματοποιηθεί και
με τη χρήση μέσων τηλεδιάσκεψης, εφόσον δεν είναι
δυνατή η φυσική παρουσία όλων των μελών της εξεταστικής επιτροπής. Μετά από την ολοκλήρωση της
υποστήριξης της διατριβής, η επταμελής εξεταστική
επιτροπή συνεδριάζει χωρίς την παρουσία τρίτων,
αξιολογεί τη διδακτορική διατριβή ως προς την ποιότητα, την πληρότητα, την πρωτότυπη σκέψη και τη
συμβολή της στην επιστήμη και με βάση τα κριτήρια
αυτά, εγκρίνει ή απορρίπτει την απονομή του διδακτορικού διπλώματος. Για την απονομή του διδακτορικού
διπλώματος απαιτείται η σύμφωνη γνώμη και η θετική
αξιολόγηση της διδακτορικής διατριβής από πέντε (5)
τουλάχιστον μέλη.
Σε περίπτωση έγκρισης, η επταμελής εξεταστική επιτροπή αξιολογεί τη Διδακτορική Διατριβή με τους βαθ-
μούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Υπάρχει δυνατότητα, έπειτα από απόφαση της Επιτροπής, να απονέμεται,
λόγω εξαιρετικής ποιότητας της διδακτορικής διατριβής,
ο διδακτορικός τίτλος με τη μνεία «Άριστα μετ’ επαίνου».
Από την ημερομηνία έγκρισης της διδακτορικής διατριβής από την επταμελή εξεταστική επιτροπή απο-
κτάται η ιδιότητα του διδάκτορα. Η αναγόρευση από τη
Συνέλευση του Τμήματος έχει βεβαιωτικό χαρακτήρα.
ΑΡΘΡΟ 10
ΑΝΑΓΟΡΕΥΣΗ-ΚΑΘΟΜΟΛΟΓΗΣΗ ΔΙΔΑΚΤΟΡΩΝ
10.1 Η διαδικασία που ακολουθείται πριν από την αναγόρευση του υποψήφιου σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Κατάθεση διατριβής στο Ψηφιακό Αποθετήριο "ΠΕΡΓΑΜΟΣ.
δ) Κατάθεση διατριβής στο Εθνικό Κέντρο Τεκμηρίωσης.
10.2 Η διαδικασία αναγόρευσης, καθομολόγησης και
απονομής του Διδακτορικού Διπλώματος γίνεται στο
πλαίσιο της Συνέλευσης του Τμήματος.
10.3 Το κείμενο του/της Κοσμήτορα ή του/της Προέδρου για την αναγόρευση στους διδάκτορες, καθώς και
το κείμενο του όρκου για τους διδάκτορες αναφέρονται
στον εκάστοτε ισχύοντα κανονισμό του Ιδρύματος. Για
όσους δεν επιθυμούν να δώσουν όρκο θρησκευτικού
τύπου επιτρέπεται απλή επίκληση της τιμής και συνείδησής τους.
ΑΡΘΡΟ 11
ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΚΑΙ
ΑΛΛΑ ΣΥΝΑΦΗ
11.1 Ο συγγραφέας της διδακτορικής διατριβής είναι
ο δικαιούχος του περιουσιακού και ηθικού δικαιώματος
πνευματικής ιδιοκτησίας, του περιεχομένου της διατριβής του, σύμφωνα με τον ν. 2121/1993, όπως ισχύει.
11.2 Τα δικαιώματα βιομηχανικής ιδιοκτησίας (π.χ.
ευρεσιτεχνίες), που ενδεχομένως προκύψουν από τα
αποτελέσματα της έρευνας της διδακτορικής διατριβής
και μόνο, ανήκουν στον διδάκτορα, στον Επιβλέποντα
Καθηγητή και στο ΕΚΠΑ, κατά τα νόμιμα ποσοστά. Μπορεί δε, να ανήκουν και σε μέλη της ερευνητικής ομάδας
τα οποία έχουν συμβάλει σημαντικά στη δημιουργία και
την αξιοποίηση των παραπάνω ερευνητικών αποτελεσμάτων.
11.3 Για τα θέματα αυτά μπορεί να υπογραφεί σύμβαση
μεταξύ των μερών σε οποιοδήποτε στάδιο της έρευνας.
ΑΡΘΡΟ 12
ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ
Η Συνέλευση του οικείου Τμήματος αποφασίζει, έπειτα
από εισήγηση της τριμελούς συμβουλευτικής επιτροπής,
τη διαγραφή υποψηφίου διδάκτορα:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
α) Εφόσον δεν ανανεώσει την ετήσια εγγραφή του,
β) εφόσον υπερβεί τη μέγιστη χρονική διάρκεια εκπόνησης διδακτορικής διατριβής, σύμφωνα με την ισχύ-
ουσα νομοθεσία,
γ) κατόπιν αιτήσεως του υποψηφίου διδάκτορα,
δ) εφόσον δεν υποβάλλει ετήσια αναλυτικά υπομνήματα σχετικά με την πρόοδο της διατριβής του,
ε) εάν έχει παραβιάσει τις κείμενες διατάξεις προβαίνοντας σε πειθαρχικά παραπτώματα.
ΑΡΘΡΟ 13
ΑΞΙΟΛΟΓΗΣΗ ΔΙΔΑΚΤΟΡΙΚΩΝ ΣΠΟΥΔΩΝ
Οι Διδακτορικές σπουδές που προσφέρονται από τις
Σχολές και τα Τμήματα του ΕΚΠΑ υπόκεινται σε εξωτερική αξιολόγηση σύμφωνα με την ισχύουσα νομοθεσία.
ΑΡΘΡΟ 14
ΜΕΤΑΒΑΤΙΚΕΣ ΔΙΑΤΑΞΕΙΣ
Οι εγγεγραμμένοι/ες υποψήφιοι/ες διδάκτορες ολοκληρώνουν τις σπουδές τους σύμφωνα με τον παρόντα
Κανονισμό.
Για όσα θέματα δεν ορίζονται στον Κανονισμό Μεταπτυχιακών και Διδακτορικών Σπουδών του ΕΚΠΑ ή
στον παρόντα κανονισμό αρμόδια να αποφασίσει είναι
η Συνέλευση του Τμήματος Ισπανικής Γλώσσας και Φιλολογίας.
Η απόφαση να δημοσιευθεί στην Εφημερίδα της Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2006/01.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202006.pdf | Tokens: 31575]